钦定古今图书集成/理学汇编/学行典/第075卷 > 书经 > 《周书旅獒》
## 钦定古今图书集成/理学汇编/学行典/第075卷 > 书经 > 《周书旅獒》

明王慎德，四夷咸宾，无有远迩，毕献方物，惟服食器
用。

〈大全〉新安陈氏曰：“一篇皆自‘明王慎德’一句推广之，曰‘昭德之致’”，曰“惟德其物”，曰“德盛不狎侮”，曰“玩人丧德”，曰“终累大德。”“德”之一辞谆谆焉，惟慎德所以自能致贡物，惟所贡无异物，所以见其慎德。若奇玩之物，非所当献，亦非所当受，一受之则荒怠之心生，而慎德之意失矣。